FA kup
The Football Association Challenge Cup, poznatiji kao FA kup, nacionalni je nogometni kup Engleske i najstarije nogometno takmičenje na svijetu. Prvi put je održan 1871. Te godine nastupilo je 15 klubova, a prve četiri utakmice su odigrane 11. novembra. Prvi pogodak u takmičenju postigao je Jarvis Kenrick u utakmici između Upton Parka i Clapham Roversa. Najuspješniji tim u ovom takmičenju je Arsenal sa 14 titula. Jedini neengleski klub koji je uspio osvojiti FA kup jest velški Cardiff City 1927. Dosad je samo jedan klub osvojio FA kup, a da nije imao prvoligaški ili drugoligaški status. To je 1901. uspio Tottenham Hotspur, tada član Southern League (3. liga). Najviše finalnih utakmica odigrano je na starom Wembleyju od 1923. do 2000. Finala su odigrana na ukupno deset stadiona. Prvo finale odigrano je na stadionu The Oval u Londonu. Od 2007. finala se igraju na novom Wembleyju. Najbolji strijelac u historiji FA kupa je Henry Cursham iz ekipe Notts County, koji je od 1877. do 1888. postigao 49 golova.